Lögreglumenn opnuðu fyrir konunni . Vísir / vilhelm Kona búsett í miðbæ Reykjavíkur óskaði eftir aðstoð lögreglu um níuleytið í morgun þar sem hún hafði fyrir slysni læst sjálfa sig úti er hún fór út með ruslið . Konan var bæði lykla - og farsímalaus en barn hennar , sem fætt er árið 2019 , var eitt inni í íbúðinni , að því er fram kemur í tilkynningu frá lögreglu . Lögreglumenn komu á vettvang og opnuðu dyrnar fyrir konunni . Á tíunda tímanum var jafnframt tilkynnt um innbrot og þjófnað í miðbænum . Þar var brotin rúða og farið inn í hús . Í dagbók lögreglu segir að þjófar hafi stolið fartölvu og fleiri munum , sem ekki eru frekar tilgreindir .